CELEX: 62011TN0142
Language: fi
Date: 2011-03-14 00:00:00
Title: Asia T-142/11: Kanne 14.3.2011 — SIR v. neuvosto

30.4.2011   
            
            
               FI
            
            
               Euroopan unionin virallinen lehti
            
            
               C 130/24
            
         Kanne 14.3.2011 — SIR v. neuvosto
   (Asia T-142/11)
   2011/C 130/47
   Oikeudenkäyntikieli: ranska
   
      Asianosaiset
   
   
      Kantaja: Société ivoirienne de raffinage (SIR) (Abidjan, Norsunluurannikko) (edustaja: asianajaja M. Ceccaldi)
   
      Vastaaja: Euroopan unionin neuvosto
   
      Vaatimukset
   
   
               —
            
            
               14.1.2011 tehty neuvoston päätös 2011/18/YUTP ja 14.1.2011 annettu neuvoston asetus (EU) N:o 25/2011, joilla otetaan käyttöön tiettyihin henkilöihin ja yhteisöihin sovellettavat rajoittavat toimenpiteet, on kumottava erityisesti SIR-yhtiön osalta
            
         
               —
            
            
               neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi viisi perustetta.
   
               1)
            
            
               Ensimmäinen peruste koskee Yhdistyneiden kansakuntien peruskirjan sekä SEU 3 artiklan 5 ja 6 kohdan, SEU 21 artiklan 1 kohdan ja SEUT 7 artiklan rikkomista siltä osin kuin vastaaja on ylittänyt toimivaltansa ottaessaan käyttöön rajoittavat toimenpiteet, koska kantajan nimi ei kuulu Yhdistyneiden kansakuntien turvallisuusneuvoston päätöslauselmassa 1572 (2004) mainittujen nimien joukkoon.
            
         
               2)
            
            
               Toinen kanneperuste koskee toisen valtion sisäisiin asioihin puuttumattomuuden periaatteen loukkaamista, koska vastaaja toimii vastoin Norsunluurannikon tasavallan perustuslakineuvoston itsenäistä päätöstä, jolla presidentiksi on julistettu L. Gbagbo eikä A. Ouattara.
            
         
               3)
            
            
               Kolmas kanneperuste koskee riidanalaisten toimenpiteiden sisäistä lainvastaisuutta; niillä ei ole liityntää vastaajan toimivaltaan.
            
         
               4)
            
            
               Neljäs kanneperuste koskee puolustautumisoikeuksien loukkaamista, koska kantaja ei ole voinut saada tietoonsa sitä vastaan esitettyjä seikkoja eikä se näin ollen ole voinut esittää niistä tehokkaasti näkemystään.
            
         
               5)
            
            
               Viides kanneperuste koskee suhteellisuusperiaatteen loukkaamista, koska toteutettujen toimenpiteiden seuraukset ovat niillä tavoiteltuihin päämääriin nähden suhteettomia sekä kantajalle että Norsunluurannikon väestölle.